CELEX: 62011CA0397
Language: et
Date: 2013-05-30 00:00:00
Title: Kohtuasi C-397/11: Euroopa Kohtu (esimene koda) 30. mai 2013 . aasta otsus (Fővárosi Bírósági (Ungari) eelotsusetaotlus) — Erika Jőrös versus Aegon Magyarország Hitel Zrt. (Direktiiv 93/13/EMÜ — Ebaõiglased tingimused tarbijalepingutes — Siseriikliku kohtu poolt omal algatusel lepingutingimuse ebaõigluse hindamine — Järeldused, mida siseriiklik kohus peab lepingutingimuse ebaõigluse tuvastamisest tegema)

3.8.2013   
            
            
               ET
            
            
               Euroopa Liidu Teataja
            
            
               C 225/8
            
         Euroopa Kohtu (esimene koda) 30. mai 2013. aasta otsus (Fővárosi Bírósági (Ungari) eelotsusetaotlus) — Erika Jőrös versus Aegon Magyarország Hitel Zrt.
   (Kohtuasi C-397/11) (1)
   
   (Direktiiv 93/13/EMÜ - Ebaõiglased tingimused tarbijalepingutes - Siseriikliku kohtu poolt omal algatusel lepingutingimuse ebaõigluse hindamine - Järeldused, mida siseriiklik kohus peab lepingutingimuse ebaõigluse tuvastamisest tegema)
   2013/C 225/12
   Kohtumenetluse keel: ungari
   
      Eelotsusetaotluse esitanud kohus
   
   Fővárosi Törvényszék (varem Fővárosi Bíróság)
   
      Põhikohtuasja pooled
   
   
      Hageja: Erika Jőrös
   
      Kostja: Aegon Magyarország Hitel Zrt.
   
      Ese
   
   Eelotsusetaotlus — Fővárosi Bíróság — Nõukogu 5. aprilli 1993. aasta direktiivi 93/13/EMÜ ebaõiglaste tingimuste kohta tarbijalepingutes (EÜT L 95, lk 29; ELT eriväljaanne 15/02, lk 288) artikli 7 lõike 1 tõlgendamine — Siseriiklikud õigusnormid, milles on ette nähtud, et liikmesriigi kohtu poolt liitumislepingute ebaõiglase olemuse hindamine on piiratud, kui pooled ei nõua sõnaselgelt selle ebaõiglase olemuse kindlakstegemist — Liikmesriigi teise astme kohtu õigus hinnata omal algatusel sellise lepingu, mille kohta hagi on esitatud, tingimuse ebaõiglast olemust, kui esimese astme menetluses ei ole sellist hindamist läbi viidud ning siseriiklike õigusnormide kohaselt ei saa apellatsioonimenetluses uusi asjaolusid ja tõendeid üldreeglina enam arvesse võtta
   
      Resolutsioon
   
   
               1.
            
            
               Nõukogu 5. aprilli 1993. aasta direktiivi 93/13/EMÜ ebaõiglaste tingimuste kohta tarbijalepingutes tuleb tõlgendada nii, et kui müüja või teenuste osutaja ja tarbija vahel müüja või teenuste osutaja poolt eelnevalt koostatud vormi alusel sõlmitud lepingu tingimuste kehtivust puudutavat vaidlust apellatsiooniastmes lahendaval siseriiklikul kohtul on vastavalt siseriiklikele menetlusnormidele õigus hinnata esimeses kohtuastmes esitatud asjaoludest selgelt nähtuvat tühisuse alust ning vajaduse korral kvalifitseerida tuvastatud faktiliste asjaolude põhjal ümber õiguslik alus, millele lepingutingimuste tühisuse tuvastamiseks tugineti, siis peab ta omal algatusel või nõude õiguslikku alust ümber kvalifitseerides hindama lepingutingimuste ebaõiglust direktiivis sätestatud kriteeriumide alusel.
            
         
               2.
            
            
               Direktiivi 93/13 artikli 6 lõiget 1 tuleb tõlgendada nii, et siseriiklik kohus, kes tuvastab lepingutingimuse ebaõigluse, peab esiteks tegema tarbija sellekohast nõuet ootamata kindlaks kõik siseriikliku õiguse kohaselt sellest tuvastusest tulenevad tagajärjed, tagamaks et kõnesolev tingimus ei ole tarbijale siduv, ning teiseks hindama põhimõtteliselt objektiivsete kriteeriumide alusel, kas leping saab kehtida ka ilma selle tingimuseta.
            
         
               3.
            
            
               Direktiivi 93/13 tuleb tõlgendada nii, et omal algatusel lepingutingimuse ebaõigluse tuvastanud siseriiklik kohus peab kohaldama siseriiklikke menetlusnorme võimaluse korral nii, et oleks välja selgitatud kõik tagajärjed, mis siseriikliku õiguse kohaselt tulenevad lepingutingimuse ebaõigluse tuvastamisest, tagamaks et kõnesolev tingimus ei ole tarbijale siduv.
            
         
      (1)  ELT C 331, 12.11.2011.